মঙ্গলবার সেই মামলার শুনানিতে প্রথমেই বিচারপতি জিএস সিস্তানি ও চন্দ্রশেখরের বেঞ্চ দিল্লি পুলিশের কাছে তদন্তের অগ্রগতি সম্পর্কে জানতে চায়। ২০১৫ সালের ফেব্রুয়ারি মাসে তথ্যপ্রমাণ সংগ্রহ করার পরও মামলার চূড়ান্ত রিপোর্ট কেন পেশ করা হয়নি, তাও জানতে চান বিচারপতি। দিল্লি পুলিশকে ভর্ৎসনা করে বিচারপতি বলেন, একজনের মৃত্যু হয়েছে ২০১৪ সালে, প্রথমে পুলিশ বলল এটা আত্মহত্যা, তারপর পুলিশই সিদ্ধান্তে এল এটা আত্মহত্যা নয়, খুন। কিন্তু তারপর ২ বছর কেটে গেলেও তদন্তে কোনও অগ্রগতি নেই। ২ বছর ধরে পুলিশ কী করল তাও জানতে চান বিচারপতি।